pangijolan informasi iku bakal mungkasi pamaréntahan sing ora sah. Situs iki nduwé server utama ing Swédia. Taun kasebut, Assange nulis rong tulisan sing njlèntrèhaké filosofi ing samburiné WikiLeaks: "Supaya bisa gèsèr tingkah laku réjim sacara radhikal kita kudu mikir kanthi trewaca lan tegas kayadéné yèn kita wis mangertèni, ya iku rejim iku ora gelem diowahi. Kita kudu mikir luwih saka para pawongan sadurungé kita lan nemokaké owah-owahan tèknologi sing nggedhèkaké ati kanthi cara-cara tumindak sing ora bisa diayahi déning para leluhur kita."[5][6][7] Ing blog-é Assange nulis, "tansaya seneng wewadi lan ora adil sawijining organisasi bakal tansaya wedi lan paranoid marang kabocoran jroning kapemimpinan lan kalangan sing gawé rencana.... Amarga sistem sing ora adil, sacara alamiah bakal nuwuhaké lawan, lan kabocoran sing gedhé bisa nuwuhaké bebaya saka péhak sing kepingin ngganti nganggo wangun pamaréntahan sing luwih kabuka."[5][8]